దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మొబైల్‌ తయారీ సంస్థలకు యూజర్ల డేటా..!
గత దశాబ్ద కాలంగా ఫేస్‌బుక్‌ తన యూజర్ల డేటాను యాపిల్‌, అమెజాన్‌, మైక్రోసాఫ్ట్‌, శాంసంగ్‌, బ్లాక్‌బెర్రీ వంటి 60 సంస్థలకు డేటా అందించిందని.. ఈ మేరకు సదరు సంస్థలతో ఒప్పందాలు కూడా చేసుకుందని న్యూయార్క్‌ టైమ్స్‌లో కథనాలు వెలువడ్డాయి.
Samayam Telugu | Updated:
Jun 4, 2018, 10:46PM IST
కేంబ్రిడ్జ్ అనలిటికా వివాదం నుంచి బయటపడక ముందే ఫేస్‌బుక్‌కు మరో చిక్కొచ్చి పడింది. గత దశాబ్ద కాలంగా ఫేస్‌బుక్‌ తన యూజర్ల డేటాను యాపిల్‌, అమెజాన్‌, మైక్రోసాఫ్ట్‌, శాంసంగ్‌, బ్లాక్‌బెర్రీ వంటి 60 సంస్థలకు డేటా అందించిందని.. ఈ మేరకు సదరు సంస్థలతో ఒప్పందాలు కూడా చేసుకుందని న్యూయార్క్‌ టైమ్స్‌లో కథనాలు వెలువడ్డాయి. యూజర్ల వ్యక్తిగత సమాచారాన్ని బయటివ్యక్తులతో పంచుకోమని చెప్పినప్పటికీ ఫేస్‌బుక్‌ ఆ ఒప్పందాన్ని ఉల్లంఘించిందని న్యూయార్క్‌ టైమ్స్‌ తన కథనంలో తెలిపింది.
యూజర్ల అనుమతి లేకుండా వారి వ్యక్తిగత వివరాలను మొబైల్‌ కంపెనీలు తెలుసుకునేందుకు ఫేస్‌బుక్‌ అనుమతినిచ్చింది. దీని ద్వారా సదరు మొబైల్‌ తయారీ సంస్థలు ఫేస్‌బుక్‌ యూజర్లు, వారి స్నేహితుల వ్యక్తిగత డేటాను తెలుసుకోవచ్చని చెప్పింది. మెసేజింగ్‌, లైక్‌ బటన్, అడ్రస్‌బుక్‌ లాంటి ఫేస్‌బుక్‌ ఫీచర్లను తమ ఫోన్ల ద్వారా వినియోగదారులకు అందించేందుకు ఈ డేటా ఆయా మొబైల్‌ సంస్థలకు ఉపయోగపడుతోందని కథనంలో పేర్కొంది. అయితే ఈ ఆరోపణపై స్పందించిన ఫేస్‌బుక్‌, తాము యూజర్ల వ్యక్తిగత డేటాను ఇతర కంపెనీలతో పంచుకున్నామనే విషయాన్ని సమర్థించుకుంది.